text: السلام عليكم 
   ياشباب مسيتوا بالخير 
   والله أنا رحت له مع مجموعة من الشباب كان عددنا 5 ورحنا فرع التخصصي أول شيء بالياله لقينا موقف ، ثاني شيء مجرد مادخلنا المطعم إنتابني شعور إني رايح ملاهي ولا سوق العثيم ، تسمع الصجة و الإزعاج من برا ، ودخلنا و كل الموظفين اللبنانيين يطالعون فينا يعني إذا جلستوا جيناكم ، مع إنه المفروض هو يجي على وجهه ويدور لنا مكان ويكون مناسب و يشوف طلباتنا ، لقينا طاولة فاضية أبشركم وجلسنا وقعدنا 10 دقايق نزهم عليهم ولا يعبرنا ، ويوم جانا واحد منهم تقول قالطين عنده في البيت نفسه في راس خشمه ، سلاماااااااااات يبو ، جاي أتعشى على حسابك أنا ! 
   المهم طلبنا طلبات واجد وكان السعر قرابة 549 ريال ، وبالنسبة للأكل جيد ولاهو يستحق المدح اللي أسمعه من الناس ، و اللي أعجبني مره مره في المطعم هو ورق العنب ، هو الوحيد أوكيه ، و بالنسبة للعمال اللبنانيين لاحظنا عليهم ملاحظة ألا وهي &lt;&lt; يمديكم الفصحى 
   أنهم يتجمهرون عند باب المطبخ ويسولفون حارتهم و أنا مدري ، بصراحة تذكرت حينها مسلسل باب الحارة ، المهم رحت أغسل و ظنتي أني ما غسلت من الحوسة و الدمار اللي في المغاسل ، المناديل وربي منطله في كل مكان و الوضع عادي بالنسبة لهم .. 
    
    
   الخاتمة إذا فكرت أروح ثاني مرة بروح عشان خاطر صحن ورق العنب بس 
   و الامر الثاني بروح وأنا شارب بايسن عشان أكون كلي نشاط و ناوي حرش . 
   و بيكون اكيد يوم 25 أو 26 من الشهر  
    
   سلااااااااااااااااام عليهوم